ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

13.1 ข้อมูลทางการเงินที่สำคัญ

สรุปรายงานการสอบบัญชี

งบการเงินในระยะเวลา 3 ปี ที่ผ่านมาผู้สอบบัญชีได้แสดงความเห็นในรายงานการสอบบัญชีแบบ

ไม่มีเงื่อนไข

ข้อมูลทางการเงินโดยสรุป

[]

[]

[]

[]

[]

[]

อัตราส่วนทางการเงิน

ตารางอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัทและบริษัทย่อย
ในระยะ 3 ปีที่ผ่านมา

[]

การคำนวณอัตราส่วนทางเงินเป็นไปตาม “คู่มือจัดทำแบบแสดงรายการข้อมูล แบบ 56-1 แบบ
69-1”

ของสำนักงานคณะกรรมการกำกับหลักทรัพย์และตลาดหลักทรัพย์

14. การวิเคราะห์และคำอธิบายของฝ่ายจัดการ

1. ภาพรวมของธุรกิจของบริษัทและบริษัทย่อย

ตลาดขนมขบเคี้ยวปี 2560 มีอัตราการเติบโตที่ร้อยละ 5.4 ซึ่งใกล้เคียงกับปีที่ผ่านมา
โดยบริษัทได้ดำเนินกลยุทธ์ทางการตลาดด้านผลิตภัณฑ์ โดยมุ่งเน้นประโยชน์ต่อผู้บริโภคทั้งคุณภาพ
รสชาติ และคุณค่าทางโภชนาการ
เพื่อให้สอดคล้องกับความต้องการของผู้บริโภคที่เปลี่ยนแปลงอยู่ตลอดเวลา
ด้านช่องทางการกระจายสินค้าจัดให้มีบริการเพื่อให้เกิดความสะดวกในการซื้อของผู้บริโภค
บริหารสินค้าคงเหลืออย่างมีประสิทธิภาพ การโฆษณาประชาสัมพันธ์
และการจัดกิจกรรมส่งเสริมการขายอย่างต่อเนื่อง รวมถึงการขยายฐานลูกค้าใหม่

ในส่วนของผลิตภัณฑ์ปลาทูน่าและผลิตภัณฑ์อาหารทะเลเพื่อการส่งออกต่างประเทศ
บริษัทยังคงมุ่งเน้นให้ความสำคัญในการพัฒนาสินค้าใหม่
รวมถึงการนำเทคโนโลยีมาใช้ในการผลิตสินค้า ให้ความสำคัญกับระบบคุณภาพการผลิตในทุกขั้นตอน
และสามารถตรวจสอบย้อนกลับได้ จนได้รับรองมาตรฐานการผลิตในระดับสากล
เป็นที่ยอมรับของลูกค้าในต่างประเทศ
และมุ่งเน้นให้ความสำคัญในการผลิตสินค้าที่เป็นมิตรต่อสิ่งแวดล้อม
จนเกิดความไว้วางใจจากลูกค้าต่อผลิตภัณฑ์ของบริษัทอย่างต่อเนื่อง โดยมุ่งเน้นไปยังตลาดเอเชีย
ยุโรป ออสเตรเลีย และตะวันออกกลาง

2. ผลการดำเนินงาน

กำไรสุทธิสำหรับงวด 12 เดือน สิ้นสุดวันที่ 31 ธันวาคม 2560 มีจำนวน 501.6 ล้านบาท
เพิ่มขึ้นจากงวดเดียวกันของปีก่อนจำนวน 156.5 ล้านบาท กำไรจากการดำเนินงานในงวดเท่ากับ
442.5 ล้านบาท ลดลงจากงวดเดียวกันของปีก่อน 78.4 ล้านบาท
กำไรจากการจำหน่ายสินทรัพย์ที่จัดประเภทเป็นสินทรัพย์ที่ถือไว้เพื่อขายในปี 2559
(หุ้นสามัญในบริษัท พรีเมียร์ เอ็นเตอร์ไพรซ์ จำกัด มหาชน) จำนวน 107.0 ล้านบาท
กำไรจากการจำหน่ายเงินลงทุนในหลักทรัพย์เผื่อขายจำนวน 12.6 ล้านบาท
และภาษีเงินได้ที่ลดลงจากผลขาดทุนทางภาษีจากการจำหน่ายหุ้น ดังกล่าวจำนวน 62.6 ล้านบาท
โดยมีรายการเปลี่ยนแปลงในงวดที่สำคัญดังนี้

รายได้จากการขายและบริการสุทธิในงวดจำนวน 4,186.2 ล้านบาท
เพิ่มขึ้นจากงวดเดียวกันของปีก่อน 133.5 ล้านบาท จากการขายในประเทศเพิ่มขึ้น 85.4 ล้านบาท
(ธุรกิจจัดจำหน่ายสินค้าอุปโภคและบริโภคเพิ่มขึ้น 75.3 ล้านบาท ธุรกิจผลิตอาหารเพิ่มขึ้น 10.1
ล้านบาท) และจากการขายเพื่อการส่งออกเพิ่มขึ้น 48.0 ล้านบาท
ประกอบด้วยรายได้จากการขายของบริษัท พรีเมียร์ แคนนิ่ง อินดัสตรี้ จำกัด เพิ่มขึ้น 32.1
ล้านบาท จากราคาขายต่อตู้ที่เพิ่มขึ้นในขณะที่ปริมาณการส่งออกลดลงประมาณ 32 ตู้ (Human -25
FCL / Pet +57 FCL) และธุรกิจจัดจำหน่ายสินค้าอุปโภคและบริโภคเพิ่มขึ้น 15.9 ล้านบาท ในปี
2560 การจำหน่ายเพื่อการส่งออกเปลี่ยนการดำเนินการการขาย จาก บริษัท พี. เอม. ฟูด จำกัด
เป็น บริษัท พรีเมียร์ มาร์เก็ตติ้ง จำกัด (มหาชน)

อัตรากำไรขั้นต้นอยู่ที่ร้อยละ 27.0 ลดลงจากงวดเดียวกันของปีก่อนในอัตราร้อยละ 0.6
เป็นผลมาจากธุรกิจผลิตจัดจำหน่ายสินค้าอุปโภคบริโภค
ในขณะที่ธุรกิจผลิตเพื่อการส่งออกและธุรกิจคลังสินค้าห้องเย็นและบริการไม่มีการเปลี่ยนแปลงอย่างเป็นสาระสำคัญ

รายได้อื่นมีจำนวน 46.7 ล้านบาท เพิ่มขึ้นจากงวดเดียวกันของปีก่อน 17.4 ล้านบาท
จากกำไรจากการจำหน่ายเงินลงทุนในหลักทรัพย์เผื่อขายจำนวน 12.6 ล้านบาท
กำไรจากอัตราแลกเปลี่ยนเงินตราต่างประเทศเพิ่มขึ้น 8.5 ล้านบาท
กำไรจากการจำหน่ายเงินลงทุนอื่นลดลง 2.0 ล้านบาท ดอกเบี้ยรับลดลง 0.2 ล้านบาท
และรายได้อื่นๆนอกจากการรายการดังกล่าวข้างต้นลดลง 1.5 ล้านบาท

ค่าใช้จ่ายในการขายในงวดมีจำนวน 351.2 ล้านบาท เพิ่มขึ้นจากงวดเดียวกันของปีก่อน 21.8
ล้านบาท
จากค่าใช้จ่ายค่าโฆษณาและส่งเสริมการขายจากธุรกิจผลิตและธุรกิจจัดจำหน่ายสินค้าอุปโภคและบริโภคเพิ่มขึ้น
6.5 ล้านบาท ค่าใช้จ่ายเกี่ยวกับพนักงานขายเพิ่มขึ้น 11.5
ล้านบาทจากการปรับอัตราว่าจ้างและเงินรางวัลประจำปี ค่าขนส่งเพิ่มขึ้น 4.8 ล้านบาท
ในขณะที่ค่าใช้จ่ายอื่นๆ ลดลง 1.0
ล้านบาทโดยมีอัตราค่าใช้จ่ายในการขายต่อรายได้จากการขายอยู่ที่ร้อยละ 8.4
เพิ่มขึ้นจากงวดเดียวกันของปีก่อนในอัตราร้อยละ 0.3

ค่าใช้จ่ายในการบริหารในงวดมีจำนวน 371.0 ล้านบาท เพิ่มขึ้นจากงวดเดียวกันของปีก่อน 71.8
ล้านบาท จากค่าใช้จ่ายเกี่ยวกับบุคลากรเพิ่มขึ้น 27.6 ล้านบาท
จากการปรับอัตราว่าจ้างและเงินรางวัลประจำปีประกอบกับจำนวนพนักงานที่เพิ่มขึ้นจากการขยายงานของสายงานการตลาดและธุรกิจกาแฟอินทรีย์
ค่าบริหารจัดการและที่ปรึกษา เพิ่มขึ้น 18.0 ล้านบาท
ผลการขาดทุนจากการทดลองตลาดในประเทศไนจีเรีย 7.1 ล้านบาท เงินบริจาคเพิ่มขึ้น 3.1
ล้านบาท ค่าเช่าอาคารสำนักงานและคลังสินค้าเพิ่มขึ้น 3.1 ล้านบาท
ค่าใช้จ่ายด้านเทคโนโลยีเพิ่มขึ้น 2.8 ล้านบาท ค่าใช้จ่ายเกี่ยวกับอาคารสำนักงานเพิ่มขึ้น 1.6
ล้านบาท ค่าใช้จ่ายหนี้สูญเพิ่มขึ้น 1.4 ล้านบาท ค่าใช้จ่ายในการเดินทางเพิ่มขึ้น 1.3 ล้านบาท
และค่าใช้จ่ายอื่นๆ เพิ่มขึ้น 1.6 ล้านบาท

ค่าใช้จ่ายในการวิจัยและพัฒนาในงวดมีจำนวน 10.1 ล้านบาท
ประกอบด้วยค่าวิจัยและพัฒนาด้านการตลาดของบริษัท 5.3
ล้านบาทและค่าใช้จ่ายในการวิจัยและพัฒนาผลิตภัณฑ์ของบริษัทย่อย 4.8 ล้านบาท
เพิ่มขึ้นจากงวดเดียวกันของปีก่อน 4.2 ล้านบาท

ค่าใช้จ่ายภาษีเงินได้นิติบุคคลในงวดมีจำนวน 42.4 ล้านบาท ซึ่งลดลงจากงวดเดียวกันของปีก่อน
68.8 ล้านบาท จากการใช้สิทธิทางภาษีจากผลขาดทุนในทางภาษีจากการจำหน่ายหุ้นสามัญในบริษัท
พรีเมียร์ เอ็นเตอร์ไพรซ์ จำกัด (มหาชน) เป็นจำนวน 62.6 ล้านบาท

3. ฐานะการเงิน

สินทรัพย์ของบริษัทและบริษัทย่อย ณ วันที่ 31 ธันวาคม 2560 มีจำนวน 2,553.1 ล้านบาท
ลดลงจากงวดสิ้นปี 2559 จำนวน 5.7 ล้านบาท โดยรายการสินทรัพย์ที่ลดลงประกอบด้วย
เงินให้กู้ยืมระยะสั้นแก่กิจการที่ควบคุมร่วมกันลดลง 73.6 ล้านบาท
และเงินลงทุนในกิจการที่ควบคุมร่วมกันลดลง 26.2 ล้านบาท
จากการจัดประเภทรายการที่เกี่ยวข้องกับบริษัท กรีนเนท เอสอี จำกัด เป็นบริษัทย่อยของบริษัท
เงินลงทุนในหลักทรัพย์เผื่อขายลดลง 80.8 ล้านบาท เงินลงทุนระยะยาวลดลง 60.1 ล้านบาท
สินทรัพย์ที่ถือไว้เพื่อขาย (หุ้นสามัญของบริษัท พรีเมียร์ เอ็นเตอร์ไพรซ์ จำกัด มหาชน) ลดลง
17.2 ล้านบาท (จากการจำหน่ายเงินลงทุน 16.5 ล้านบาท
และโอนไปเงินลงทุนในหลักทรัพย์เผื่อขาย 0.7 ล้านบาท) สินทรัพย์ภาษีเงินได้รอการตัดบัญชีลดลง
1.9 ล้านบาท สินทรัพย์ที่เพิ่มขึ้นประกอบด้วยรายการเงินสดและรายการเทียบเท่าสุทธิเพิ่มขึ้น 9.1
ล้านบาท เงินลงทุนระยะสั้นเพิ่มขึ้น 54.8 ล้านบาท ลูกหนี้การค้าและลูกหนี้อื่นเพิ่มขึ้น 44.3
ล้านบาท รายการสินค้าคงเหลือเพิ่มขึ้น 135.3 ล้านบาท
จากการรวมรายการสินค้าคงเหลือของบริษัท กรีนเนท เอสอี จำกัด จำนวน 121.2 ล้านบาท
และจากธุรกิจจัดจำหน่ายสินค้าอุปโภคบริโภคกับธุรกิจผลิตเพื่อการส่งออกเพิ่มขึ้นจำนวน 14.1
ล้านบาท ที่ดิน อาคารและอุปกรณ์เพิ่มขึ้น 9.9 ล้านบาท และสินทรัพย์อื่นๆ เพิ่มขึ้น 0.7 ล้านบาท

หนี้สินของบริษัทและบริษัทย่อย ณ วันที่ 31 ธันวาคม 2560 มีจำนวน 834.1 ล้านบาท
เพิ่มขึ้นจากงวดสิ้นปี 2559 จำนวน 47.9 ล้านบาท จากรายการเจ้าหนี้การค้าและเจ้าหนี้อื่นเพิ่มขึ้น
59.2 ล้านบาท หนี้สินหมุนเวียนอื่นเพิ่มขึ้น 2.7 ล้านบาท หนี้สินภาษีเงินได้รอตัดบัญชีเพิ่มขึ้น 1.1
ล้านบาท และสำรองผลประโยชน์ระยะยาวของพนักงานเพิ่มขึ้น 10.0 ล้านบาท
ในขณะที่ภาษีเงินได้นิติบุคคลค้างจ่ายลดลง 24.9 ล้านบาท

ส่วนของผู้ถือหุ้น ณ วันที่ 31 ธันวาคม 2560 มีจำนวน 1,718.9 ล้านบาท
ลดลงจากงวดสิ้นปีจำนวน 53.6 ล้านบาท โดยมีกำไรของบริษัทและบริษัทย่อยในงวดจำนวน 507.8
ล้านบาท และ จากการคำนวณตามหลักคณิตศาสตร์ประกันภัย
สำหรับการสำรองผลประโยชน์ระยะยาวพนักงานใหม่
เนื่องจากการเปลี่ยนแปลงอายุเกษียณของพนักงานจาก 55 ปี เป็น 60 ปี
มีผลทำให้หนี้สินผลประโยชน์พนักงานลดลงจำนวน 8.3 ล้านบาท
องค์ประกอบอื่น-ส่วนเกินทุนจากการวัดมูลค่าในหลักทรัพย์เผื่อขายเพิ่มขึ้น 4.8 ล้านบาท
ในงวดมีจ่ายเงินปันผลจำนวน 562.4 ล้านบาท
และในงวดมีรายการส่วนของผู้มีส่วนได้เสียที่ไม่มีอำนาจควบคุมของบริษัทย่อย (บริษัท กรีนเนท
เอสอี จำกัด) จำนวน 4.3 ล้านบาท